Yal amenzu n tefsut, ad ruḥen yimezdaɣ n taddart ɣer umekkan iwumi qqaren Lexyar i wakken ad maggren tafsut, ladɣa tilawin. Ttawint yid-sent ameqqful, timellalin akked yisufarnniḍen. D taswiɛt anda ttemlilin yimezdaɣ n taddart gar-asen. Xeddment tlawin tameɣra : ttcewwiqent u kkatent abendayer. Akka ara sɛeddin ass s unecraḥ, s lferḥ akked usirem ɣer wayen yelhan ɣer sdat. ‘’Aya, iẓeṭṭ assaɣen iǧehden gar yimezdaɣ, yettṛeṣṣi leɛwayed n lejdud ɣer tsuta’’. I d-yenna yiwen umezdaɣ.